Քամիլ Մուսավի

Քամիլ Իբադաթ օղլու Մուսավի (, ), ադրբեջանցի զինվորական, Ադրբեջանի զինված ուժերի ավագ լեյտենանտ, ով Ադրբեջանում առավել հայտնի է դարձել Ադրբեջանական Հանրապետության նախագահ Իլհամ Ալիևի մասնակցությամբ հրապարակային քարոզչական ելույթներին իր մասնակցության շնորհիվ։

Կենսագրություն 
Ծնվել է 1990 թվականի հուլիսի 6-ին Ղազախի շրջանում։ 1997 թվականին ընդունվել է Ղազախի գիշերօթիկ դպրոց։ Զբաղվել է ազատ ոճի ըմբշամարտով։

2008-2012 թվականներին սովորել է Հեյդար Ալիևի անվան բարձրագույն ռազմական ուսումնարանում, ավարտելով այն՝ ստացել է լեյտենանտի կոչում։

2015 թվականին Նավթալանի մոտակայքում Արցախի Հանրապետության Թալիշի ուղղությամբ դիվերսիոն գործողություններ կատարելիս ականի պայթյունից կորցրել է ոտքն ու աչքը։

Պարգևներ 
Պարգևատրվել է ադրբեջանական մի շարք պետական պարգևներով.
 Ադրբեջանի զինված ուժերի 95-ամյակ հոբելյանական հուշամեդալ ("Azərbaycan Silahlı Qüvvələrinin 95 illiyi" yubiley medal):
 Գերազանց զինվորական ծառայության համար 3-րդ աստիճանի մեդալ ("Hərbi xidmətdə fərqlənməyə görə" III dərəcəli medal):
 Հայրենիքի համար մեդալ ("Vətən Naminə" medal):
 Գեներալ Ազի Ասլանով մեդալ ("General Həzi Aslanov" medal):

Ընտանիք 
Ամուսնացած է, ունի երկու որդի։

Ծանոթագրություններ 

Ադրբեջանցի զինվորականներ
Ադրբեջանցի կույրեր
Հեյդար Ալիևի անվան բարձրագույն ռազմական ուսումնարանի շրջանավարտներ
Ադրբեջանցիներ անդամահատված վերջավորություններով
Քարոզչությունն Ադրբեջանում